b'\n_START_ARTICLE_\nPremi\xc4\x8dni most\n_START_PARAGRAPH_\nPremi\xc4\x8dni most je most, ki se premika, da se omogo\xc4\x8di prehod ladjam ali \xc4\x8dolnom na mestu kri\xc5\xbeanja s cesto ali \xc5\xbeeleznico. _NEWLINE_Premi\xc4\x8dni most in dvi\xc5\xbeni most sta lahko sinonima, vendar se dvi\xc5\xbeni most lahko omeji na o\xc5\xbejo, zgodovinsko opredelitev._NEWLINE_Prednost izgradnje premi\xc4\x8dnih mostov so ni\xc5\xbeji stro\xc5\xa1ki zaradi odsotnosti visokih stebrov in dolgih pristopov. Glavna pomanjkljivost je, da se mora promet na mostu ustaviti, ko je ta odprt za prehod plovil. Za redko uporabljene \xc5\xbeelezni\xc5\xa1ke mostove, lahko most ostane odprt in se zapre kadar pripelje vlak. Pri majhnih mostovih se lahko gibanje mostu omogo\xc4\x8di brez motornega pogona. Nekatere mostove upravljajo uporabniki, zlasti tiste za ladje, druge lahko upravlja posebej za to usposobljen \xc4\x8dlovek in so vodeni na daljavo s pomo\xc4\x8djo video-kamere in zvo\xc4\x8dnikov. Na splo\xc5\xa1no, mostove premikajo elektromotorji ali s pomo\xc4\x8djo vitlov, reduktorjev ali s hidravli\xc4\x8dnimi bati. Medtem ko so lahko premi\xc4\x8dni mostovi v celoti zelo dolgi, je dol\xc5\xbeina premi\xc4\x8dnega odseka omejena z in\xc5\xbeenirskega in stro\xc5\xa1kovnega vidika do nekaj sto metrov._NEWLINE_Za upravljanje prometa so pogosti semaforji za cestni in vodni promet in premi\xc4\x8dne ovire za cestni promet.'